cyanic-selkie/wikianc huggingface dataset:
অ্যামি ম্যাডিগান
কর্মজীবন
থাম্ব|১৯৮৯ সালে ৪১ তম প্রাইমটাইম এমি অ্যাওয়ার্ডে হলি হান্টারের সাথে ম্যাডিগান ম্যাডিগান ১৯৮২ সালে লাভ চাইল্ড চলচ্চিত্রে টেরি জিন মুর চরিত্রে অভিনয়ের মধ্য দিয়ে বড় পর্দায় পদার্পণ করেন। এই কাজের জন্য তিনি বর্ষসেরা নবীন অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৮৩ সালে তিনি টেলিভিশন চলচ্চিত্র দ্য ডে আফটার-এ অ্যালিসন র‍্যানসম চরিত্রে অভিনয় করেন।
১৯৮৪ সালে তিনি স্ট্রিটস অব ফায়ার চলচ্চিত্রে ম্যাকয় চরিত্রে এবং অস্কার মনোনীত প্লেসেস ইন দ্য হার্ট চলচ্চিত্র ভায়োলা কেলসি নামক পার্শ্ব চরিত্রে অভিনয় করেন। তিনি ১৯৮৫ সালের টোয়াইস ইন আ লাইফটাইম চলচ্চিত্রে সানি ম্যাকেঞ্জি-সোবেল চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন।
১৯৮৯ সালে ম্যাডিগান ফিল্ড অব ড্রিমস চলচ্চিত্রে কেভিন কসনারের স্ত্রীয়ের ভূমিকায় অভিনয় করেন। চলচ্চিত্রটি শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করেছিল। একই বছর তিনি জন হিউজের আঙ্কল বাক চলচ্চিত্রে চেনিস কবলোভ্‌স্কি চরিত্রে অভিনয় করেন। এছাড়া ১৯৮৯ সালে তিনি টেলিভিশন চলচ্চিত্র রো ভার্সাস ওয়েড-এ সারা ওয়েডিংটন চরিত্রে অভিনয় করে সেরা টিভি পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং মিনি ধারাবাহিক বা টিভি চলচ্চিত্র বিভাগে সেরা প্রধান অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন।
ব্যক্তিগত জীবন
ম্যাডিগান ১৯৮৩ সালের ২১শে নভেম্বর অভিনেতা এড হ্যারিসের সাথে বিবাহবন্ধনে আবদ্ধ হন। তাদের এক কন্যা রয়েছে। অভিনয় জীবনে ম্যাডিগান ও হ্যারিস একাধিকবার একসাথে কাজ করেছেন।
পাঠাননগর ইউনিয়ন
পাঠাননগর বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
জনসংখ্যা
প্রায় ৭০০০০।
অবস্থান ও সীমানা
ছাগলনাইয়া উপজেলার সর্ব-পশ্চিমে পাঠাননগর ইউনিয়নের অবস্থান। এ ইউনিয়নের পূর্বে মহামায়া ইউনিয়ন, ছাগলনাইয়া পৌরসভা ও রাধানগর ইউনিয়ন; দক্ষিণে ফেনী সদর উপজেলার মোটবী ইউনিয়ন; পশ্চিমে ফেনী সদর উপজেলার কাজিরবাগ ইউনিয়ন ও ফুলগাজী উপজেলার আনন্দপুর ইউনিয়ন এবং উত্তরে ফুলগাজী উপজেলার জিএমহাট ইউনিয়ন অবস্থিত।
প্রশাসনিক কাঠামো
পাঠাননগর ইউনিয়ন ছাগলনাইয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
শিক্ষা ব্যবস্থা
ছাগলনাইয়া উপজেলায় মাদ্রাসা ও সাধারণ শিক্ষা ব্যবস্থা বিদ্যমান। অত্র এলাকায় কোন কলেজ নেই।
১৯৮০ গ্রীষ্মকালীন অলিম্পিক
১৯৮০ গ্রীষ্মকালীন অলিম্পিক যা অফিসিয়ালি ২২তম অলিম্পিয়াডের গেমস নামে পরিচিত একটি আন্তর্জাতিক বহুক্রীড়া প্রতিযোগিতা, যা ১৯৮০ সালে প্রাক্তন সোভিয়েত ইউনিয়নের (বর্তমান রাশিয়া) মস্কোতে অনুষ্ঠিত হয়।
১৯৮০ গেমসটি পূর্ব ইউরোপে অনুষ্ঠিত প্রথম অলিম্পিক গেমস ছিল এবং সেখানে একমাত্র গ্রীষ্মকালীন অলিম্পিক গেমস অনুষ্ঠিত হয়েছিল, পাশাপাশি স্লাভিক ভাষা-ভাষী দেশে প্রথম অলিম্পিক গেমস অনুষ্ঠিত হয়। এটি চীনে ২০০৮ সালে চীনের পূর্বে সমাজতান্ত্রিক দেশে অনুষ্ঠিত প্রথম অলিম্পিক গেমস ছিল। আন্তর্জাতিক অলিম্পিক কমিটির প্রেসিডেন্ট হিসেবে তৃতীয় ব্যারন কিলানিন মাইকেল মরিসের অধীনে এটি ছিল শেষ অলিম্পিক গেমস।
মস্কো গেমসে আশিটি দেশকে প্রতিনিধিত্ব করেছিল, ১৯৫৬ সালের পরে এটি সবচেয়ে ছোট সংখ্যার প্রতিনিধিত্বকারী গেমস ছিল। মার্কিন যুক্তরাষ্ট্রের নেতৃত্বে ৬৬টি দেশ সোভিয়েত-আফগান যুদ্ধের কারণে পুরোপুরি গেমস বর্জন করেছিল। অলিম্পিক পতাকার অধীনে বয়কটকারী দেশের কিছু ক্রীড়াবিদ গেমসে অংশ নিয়েছিল (তারা ৬৬টি দেশের তালিকায় অন্তর্ভুক্ত নয় যারা গেমগুলিকে পুরোপুরি বয়কট করে)। পরবর্তীতে ১৯৮৪ গ্রীষ্মকালীন অলিম্পিক সোভিয়েত ইউনিয়ন বর্জন করবে বলে ঘোষণা দিয়েছিল।
স্বাগতিক নির্বাচন
১৯৮০ গ্রীষ্মকালীন অলিম্পিকের জন্য মাত্র দুটি শহরই মস্কো এবং লস অ্যাঞ্জেলস দরপত্র আহব্বান করেছিল। ১৯৭৪ সালে ২৩ অক্টোবর অস্ট্রিয়ার ভিয়েনায় ৭৫তম আইওসি অধিবেশনে তাদের পছন্দগুলি নিয়ে ভোটাভুটি হয়েছিল। মস্কো ৩৯ ভোট পেয়ে ১৯৮০ গেমসের স্বাগতিক নির্বাচিত হয় এবং লস অ্যাঞ্জেলস শেষ পর্যন্ত ১৯৮৪ গ্রীষ্মকালিন অলিম্পিকের আয়োজক হয়।
একনজরে অংশগ্রহণ এবং বয়কট
মস্কো গেমসে ৮০ টি দেশ প্রতিনিধি প্রেরণ করেছিল - ১৯৫৬ সালের গেমসের পর এটি ছিল সবচেয়ে কম সংখ্যক অংশগ্রহণকারী ক্রীড়া প্রতিযোগিতা। ৮০টি অংশগ্রহণকারী দেশের মধ্যে, ৭টি জাতি এই গেমসে প্রথমবারের মত অংশগ্রহণ করেছিল। নতুন অংশগ্রহণকারী দেশগুলোর হল- অ্যাঙ্গোলা, বোতসোয়ানা, সাইপ্রাস, জর্দান, লাওস, মোজাম্বিক ও সেশেল। এই দেশগুলোর কেউই পদক জিতেনি।
সমাপনী অনুষ্ঠান
মার্কিন যুক্তরাষ্ট্র বয়কটের ফলে সমাপনী অনুষ্ঠানের প্রচলিত উপাদানগুলিতে পরিবর্তন আনা হয়েছিল যা লস অ্যাঞ্জেলসে পরবর্তী গ্রীষ্মকালীন অলিম্পিকের স্বাগতিক শহরের হাতে হস্তান্তরকে প্রতিনিধিত্ব করে। এর মধ্যে মার্কিন যুক্তরাষ্ট্রের পতাকার পরিবর্তে লস অ্যাঞ্জেলস শহরের পতাকা উত্থাপিত হয়েছিল এবং আমেরিকার জাতীয় সংগীতের পরিবর্তে অলিম্পিক সংগীত বাজানো হয়েছিল। সেখানে কোনও "অ্যান্টওয়ার্প অনুষ্ঠান" ছিল না, যেখানে আনুষ্ঠানিকভাবে অলিম্পিক পতাকাটি মস্কোর মেয়র থেকে লস অ্যাঞ্জেলসের মেয়র হিসাবে স্থানান্তরিত হয়েছিল; পরিবর্তে পতাকাটি মস্কো নগর কর্তৃপক্ষ দ্বারা ১৯৮৪ পর্যন্ত রাখা ছিল। তদ্ব্যতীত, পরবর্তী কোনও স্বাগতিক শহরের উপস্থাপনা ছিল না।
রাধানগর ইউনিয়ন, ছাগলনাইয়া
রাধানগর বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
জনসংখ্যা
২০১১ সালের আদম শুমারি অনুযায়ী, পুরুষ ১৭৬৭৩ জন,নারী ১৫৩৩৩ জন এবং মোট জনসংখ্যা ৩৩০০৬জন।
অবস্থান ও সীমানা
ছাগলনাইয়া উপজেলার মধ্যাংশে রাধানগর ইউনিয়নের অবস্থান। এ ইউনিয়নের উত্তরে ছাগলনাইয়া পৌরসভা; পশ্চিমে পাঠাননগর ইউনিয়ন, ফেনী সদর উপজেলার মোটবী ইউনিয়ন ও ফাজিলপুর ইউনিয়ন; দক্ষিণে শুভপুর ইউনিয়ন এবং পূর্বে ভারতের ত্রিপুরা প্রদেশ অবস্থিত।
প্রশাসনিক কাঠামো
রাধানগর ইউনিয়ন ছাগলনাইয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
ওয়ার্ড
০৮ নং রাধানগর ইউনিয়ন
যোগাযোগ ব্যবস্থা
পরিবহন ব্যবস্থা।
১৯৯৬ গ্রীষ্মকালীন অলিম্পিক
১৯৯৬ সালের গ্রীষ্মকালীন অলিম্পিক যা অফিসিয়ালিভাবে ২৬তম অলিম্পিয়াডের গেমস নামে পরিচিত একটি আন্তর্জাতিক বহুক্রীড়া প্রতিযোগিতা, ১৯৯৬ সালের ১৯ জুলাই থেকে ৪ আগস্ট পর্যন্ত সময়ে মার্কিন যুক্তরাষ্ট্রের জর্জিয়া অঙ্গরাজ্যের আটলান্টা শহরে অনুষ্ঠিত হয়। এটি আটলান্টা ১৯৯৬ বা মহাদেশীয় অলিম্পিক গেমস নামে বেশি পরিচিত ছিল।  এই গেমস আমেরিকা যুক্তরাষ্ট্র দ্বারা পরিচালিত চতুর্থ গ্রীষ্মকালীন অলিম্পিক ছিল, অ্যাথেন্সে ১৮৯৬ গ্রীষ্মকালীন অলিম্পিকের শতবর্ষ পূর্বে শুরু হয়েছিল - যা আধুনিক অলিম্পিক গেমসের উদ্বোধনী সংস্করণ। ১৯৯৪ সালের পর একটি গ্রীষ্মকালীন অলিম্পিক থেকে অন্য বছরে অনুষ্ঠিত প্রথম আইওসি অনুশীলনের অধীনে ১৯৯৪ সালে গ্রীষ্মকালীন ও শীতকালীন গেমসকে পর্যায়ক্রমে এমনকি এক-সংখ্যক বছর ধরে রাখার জন্য এটি একটি নতুন আইওসি অনুশীলনের অধীনে অনুষ্ঠিত হয়েছিল।
উদ্বোধনী অনুষ্ঠান
অনুষ্ঠানটি ৬০-সেকেন্ডের কাউন্টডাউন দিয়ে শুরু হয়েছিল, যার মধ্যে আগের সমস্ত অলিম্পিক গেমসের ফুটেজ ছিল। ১৯৯২ সালের বার্সেলোনা অলিম্পিকের সমাপ্তি অনুষ্ঠানের একটি ফ্ল্যাশব্যাক ছিল, যাতে আইওসির তৎকালীন প্রেসিডেন্ট জুয়ান আন্তোনিও সমরঞ্চ দেখাচ্ছিলেন এবং ১৯৯৬ সালে ক্রীড়াবিদদের আটলান্টায় অংশ নিতে আমন্ত্রণ জানিয়েছিলেন। তারপরে, স্টেডিয়ামের উত্তর-পশ্চিম কোণে প্রফুল্লতা আরোহণ করেছিল, অলিম্পিকের রিংয়ের রঙগুলির মধ্যে প্রতিটি একেকটির প্রতিনিধিত্ব করে।
ক্রীড়া
১৯৯৬ গ্রীষ্মকালীন অলিম্পিক ক্রীড়া প্রতিযোগিতায় ২৬টি ক্রীড়া ২৭১টি বিভাগের প্রতিযোগিতা অনুষ্ঠিত হয়। নতুন ক্রীড়া হিসেবে অভিষেক হয় বীচ ভলিবল, মাউন্টেন বাইকিং, সফটবল তার পাশাপাশি লাইটওয়েট রোয়িং এবং মহিলাদের ফুটবল খেলা সমূহের।
শুভপুর ইউনিয়ন, ছাগলনাইয়া
শুভপুর ইউনিয়ন বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
আয়তন
আয়তন ১৪.৭০ বর্গকিঃমিঃ।
জনসংখ্যা
শুভপুর ইউনিয়নের মোট জনসংখ্যা ৩০২৮৮ জন।
অবস্থান ও সীমানা
ছাগলনাইয়া উপজেলার দক্ষিণাংশে শুভপুর ইউনিয়নের অবস্থান। এ ইউনিয়নের উত্তরে রাধানগর ইউনিয়ন, পশ্চিমে মুহুরী নদী ও ফেনী সদর উপজেলার ফাজিলপুর ইউনিয়ন, দক্ষিণ-পশ্চিমে ঘোপাল ইউনিয়ন, দক্ষিণে ফেনী নদী ও চট্টগ্রাম জেলার মীরসরাই উপজেলার করেরহাট ইউনিয়ন এবং পূর্বে ভারতের ত্রিপুরা প্রদেশ অবস্থিত।
প্রশাসনিক কাঠামো
শুভপুর ইউনিয়ন ছাগলনাইয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
গ্রাম
গ্রামের সংখ্যা ১১টি।
হাট-বাজার
হাট/বাজারসংখ্যা ৫টি।
মাগুরা জেলা
মাগুরা জেলা বাংলাদেশের দক্ষিণ-পশ্চিমাঞ্চলের একটি প্রশাসনিক অঞ্চল। এটি খুলনা বিভাগের একটি জেলা। সড়ক পথে ঢাকা থেকে মাগুরার দূরত্ব ১৬৮.৫ কিলোমিটার।
ইতিহাস
বাংলাদেশের দক্ষিণ পশ্চিমাঞ্চলে এক সমৃদ্ধ জনপদের নাম মাগুরা। ১৭৮৬ সালে ব্রিটিশ আমলে বাংলা প্রদেশের প্রথম গঠিত জেলা যশোর। কিন্তু একজন জেলা কর্মকর্তার পক্ষে এ বৃহৎ জেলার আইন শৃংখলা নিয়ন্ত্রণ ও প্রশাসনিক কাজ করা অসম্ভব হয়ে পড়ে। মুলত মগ জলদস্যুদের হাত থেকে এ জেলার উত্তরাঞ্চলের জন সাধারণকে রক্ষা করার জন্যই ১৮৪৫ সালে যশোর জেলার প্রথম মহকুমা করা হয় মাগুরাকে। মহকুমা গঠন করার পর প্রথম মহকুমা অফিসার হিসেবে আসেন মিঃ ককবার্গ। মহকুমা হবার আগে মাগুরা অঞ্চল ভূষণা ও মহম্মদপুর নামেই সুবিখ্যাত ছিল। পাল রাজত্বের সময় এ অঞ্চলের উত্তর ও উত্তর পূর্ব অংশ শ্রীপুর ও রাজাপুর নামে পরিচিত ছিলো। দক্ষিণ ও দক্ষিণ পূর্ব অংশ ভূষনা। পরবর্তীতে দেশ স্বাধীন হবার পর প্রশাসনিক বিকেন্দ্রীকরণের অংশ হিসাবে মাগুরাকে ১৯৮৪ সালে মহকুমা থেকে জেলায় উন্নীত করা হয়। প্রথম ডেপুটি কমিশনার নিয়োগ করা হয় অরবিন্দু করকে। মাগুরা জেলা মোট ৪টি থানা নিয়ে গঠিত। যথা মাগুরা সদর, শ্রীপুর , শালিখা, ও মহম্মদপুর যা ২টি সংসদীয় যথা  মাগুরা-১ (জাতীয় সংসদের নির্বাচনী এলাকা)  ও মাগুরা-২ (জাতীয় সংসদের নির্বাচনী এলাকা) নির্বাচনী এলাকায় বিভক্ত।
প্রাথমিক বিদ্যালয়
মাগুরার প্রাথমিক বিদ্যালয়গুলো হলো :-
উচ্চ/মাধ্যমিক বিদ্যালয়
(বেসরকারি)
নামকরণ
মাগুরার নামকরণ করা হয় মুঘল যুগে। এর নামকরণ কীভাবে হয়েছে তা স্থিরভাবে বলা দুস্কর। কিংবদন্তি থেকে জানা যায় এক কালে সুন্দরবনের কাছাকাছি এই অঞ্চলে মগ জল দস্যুদের দারুণ উৎপাত ছিল। কুমার নদী ও নবগঙ্গার তীরে অবস্থিত বর্তমান মাগুরা শহরে ছিল তাদের আখড়া। নদী পথে তারা বর্গীদের মতো দস্যুপনা করতো। তাদের নামেই মগরা থেকে মাগুরা হয়েছে। নেত্রকোণাতে ও দেখা যায় সেখানে মগরা নামে একটি নদী ও রয়েছে। বাংলাদেশে মাগুরা নামে আরো বেশ কয়েকটি গ্রাম রয়েছে, তবে জেলার মর্যাদায় উন্নীত হওয়ায় মাগুরা এখন শ্রেষ্ঠত্বের দাবীদার। তবে কোন কোন ঐতিহাসিকের মতে মুঘল নবাব মুর্শিদকুলী খার আমলে মগদের অগ্রযাত্রাকে যেখানে প্রতিহত করে ঘুরিয়ে দেওয়া হত সেই স্থানটির নাম রাখা হত মগ-ঘুরা। মগ-ঘুরাই পরবর্তীতে মাগুরা হয়েছে। মাগুরা তথা যশোর- ফরিদপুর এলাকায় মগ- দস্যুদের অত্যাচার ও লুষ্ঠনের কাহিনী আজও ইতিহাসের এক বেদনাময় অধ্যায়। "ছেলে ঘুমালো পাড়া জুড়ালো বর্গী এলো দেশে" প্রচলিত এই ছড়াটিও সে সময়ের প্রকৃত চিত্রই তুলে ধরেছে।  মুহম্মদপুরের রাজা সীতারাম রায়  ও যশোরের রাজা প্রতাপাদিত্য মগ-বর্গী  দমনে কার্যকর ভূমিকা রাখেন। বলা চলে দস্যুদের এই দুই রাজাই প্রতিহত ও পরাজিত করেন। বহু মগ বর্গী সীতারামের কাছে আত্মসমর্পণ করে এবং সেনাবাহিনী ও রাজ কর্মচারী হিসেবে নিয়োগ পান। আজকের মাগুরা শহরে তাদের নিবাসের ব্যবস্থাও করা হয়।
১৮৫৬-৬০ সালের হাজরাপুরে নীলকুঠিকে কেন্দ্র করে নীল অভ্যুত্থান হয়। বরই, আমতলা নাহাটি ব্যপক নীল চাষের নিদর্শন। মহান মুক্তিযুদ্ধে জনগণ প্রায় ১৬টি ফ্রন্টে পাকিস্তান সেনাবাহিনীর মোকাবেলা করেছিল। এসব যুদ্ধ মোকাবেলা করতে গিয়ে অনেক মুক্তিযোদ্ধা শহীদ হয়েছিলেন। লুৎফুন্নাহার হেলেনার বীরত্বপূর্ণ ভূমিকা ও পরবর্তীতে তার করুণ মৃত্যু জনগণ গর্বভরে স্মরণ করে।
বাবুখালী ঘোড়দৌড় মেলা
মহম্মদপুর উপজেলার বাবুখালীতে ১৬ই মাঘ ঘোড় দৌড় প্রতিযোগিতার আয়োজন করা হয়ে থাকে।আনুমানিক ১৮৯৮ সাল থেকে এই প্রতিযোগিতার আয়োজন করা হয়ে আসছে।এই প্রতিযোগিতাকে কেন্দ্র করে ৩ দিন ব্যাপী মেলার আয়োজন হয়ে থাকে।এখানে জারিগান, সারিগানসহ বিভিন্ন ধরনের সাংস্কৃতিক অনুষ্ঠান অনুষ্ঠিত হয়ে থাকে।
অবস্থান ও আয়তন
১০৪৮ বর্গ কিমি ক্ষেত্রফল বিশিষ্ট মাগুরা জেলার উত্তরে রাজবাড়ী জেলা, দক্ষিণে যশোর জেলা ও নড়াইল জেলা, পূর্বে ফরিদপুর জেলা, পশ্চিমে ঝিনাইদহ জেলা।
জনসংখ্যা
২০২২ সালের আদম শুমারি অনুযায়ী মোট জনসংখ্যা ৯ লক্ষ ১৮ হাজার ৪১৯ জন। এর মধ্যে পুরুষ: ৫০.৫৬%, মহিলা: ৪৯.৪৪%।
মহামায়া ইউনিয়ন
ইউনিয়ন গঠন
ব্রিটিশ শাসনামলের আনুমানিক ১৯৪৩ সালে ফেনী জেলার  অধীনে বর্তমান ছাগলনাইয়া উপজেলা সংলগ্নে মহামায়া ইউনিয়ন গঠিত হয়। ঐ সময়ে ইউনিয়ন চেয়ারম্যানকে গ্রাম প্রেসিডেন্ট বলাহত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য : আবদুল গনি চৌধুরী প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন।
নামকরণ
মহামায়া ইউনিয়নের নাম নিয়ে দুটি জনশ্রুতি রয়েছে, পুর্বে ঘোপাল ইউনিয়ন এর অধিকাংশ গ্রামে হিন্দুদের আধিপত্য ছিল। মহামায়ায় তখন পাল রাজাদের আধিপত্য ছিল। তাদেরই কারো নাম অনুসারে অত্র ইউনিয়নের নাম প্রস্তাব করা হয় এবং পরবর্তীতে ঐ নাম অনুসারে মহামায়া ইউনিয়নের নামকরণ করা হয়েছে বলে ধারণা করা হয় ।
আয়তন
এ ইউনিয়নের আয়তন ১৪বর্গ কিঃ মিঃ।
জনসংখ্যা
মোট জনসংখ্যা ৪৭৮২৩, যেখানে নারী ২৯৯৪৯ এবং পুরুষ ১৭৮৭৪ জন।
অবস্থান ও সীমানা
alt=মহামায়া ভূমি অফিস থেকে সংগৃহীত|থাম্ব|মহামায়া ইউনিয়ন ভৌগোলিক সীমারেখা নির্দেশক মানচিত্র ছাগলনাইয়া উপজেলার সর্ব-উত্তরে মহামায়া ইউনিয়নের অবস্থান। এ ইউনিয়নের দক্ষিণে ছাগলনাইয়া পৌরসভা, পশ্চিমে পাঠাননগর ইউনিয়ন ও ফুলগাজী উপজেলার জিএমহাট ইউনিয়ন, উত্তরে ফুলগাজী উপজেলার আমজাদহাট ইউনিয়ন এবং পূর্বে ভারতের ত্রিপুরা প্রদেশ অবস্থিত।
প্রশাসনিক কাঠামো
মহামায়া ইউনিয়ন ছাগলনাইয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ। মহামায়া ইউনিয়নে ৫ টি মৌজা কে ০৮ টি গ্রামে বিভক্ত করে ৯ টি ওয়ার্ডে ভাগ করা হয়েছে।
মাদ্রাসা
৪টি
প্রাথমিক বিদ্যালয়
১৩টি
হাফেজিয়া মাদ্রাসা
প্রায় ৬টি
যোগাযোগ ব্যবস্থা
ছাগলনাইয়া উপজেলা হতে ৫.২৫ কি.মি. উত্তরে এবং ফেনী সদর হতে ১৯ কি.মি. পূর্ব-উত্তরে।
দর্শনীয় স্থান
থাম্ব|260px| [[চাঁদগাজী ভূঁইয়া মসজিদ]]
ঘোপাল ইউনিয়ন
ঘোপাল বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
অবস্থান ও সীমানা
ছাগলনাইয়া উপজেলার সর্ব-দক্ষিণে ঘোপাল ইউনিয়নের অবস্থান। এ ইউনিয়নের উত্তর-পূর্বে শুভপুর ইউনিয়ন, পশ্চিমে মুহুরী নদী, ফেনী সদর উপজেলার ফাজিলপুর ইউনিয়ন, ফরহাদনগর ইউনিয়ন ও চট্টগ্রাম জেলার মীরসরাই উপজেলার ধুম ইউনিয়ন, দক্ষিণে ফেনী নদী ও চট্টগ্রাম জেলার মীরসরাই উপজেলার হিঙ্গুলী ইউনিয়ন এবং পূর্বে ফেনী নদী ও চট্টগ্রাম জেলার মীরসরাই উপজেলার করেরহাট ইউনিয়ন অবস্থিত।
প্রশাসনিক কাঠামো
ঘোপাল ইউনিয়ন ছাগলনাইয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
খাল ও নদী
এই ইউনিয়নের লাঙ্গলমোড়া-নিজকুঞ্জরা গ্রাম দিয়ে বয়ে গেছে ফেনী নদী এবং এই নদী দক্ষিণে গিয়ে বঙ্গোপসাগরে মিলিত হয়েছে।
হাট-বাজার
ঘোপাল ইউনিয়নের অন্যতম হাটবাজারের মধ্যে পুরাতন মুহুরীগঞ্জ এবং নতুন মুহুরীগঞ্জ উল্লেখযোগ্য। পুরাতন মুহুরীগঞ্জে সপ্তাহে ১-২ দিন বাজার মিলিত হয়। এছাড়াও নতুন সমিতি বাজার অন্যতম। যেখানে প্রায় প্রতিদিন বাজার মিলে।
জনপ্রতিনিধি
বর্তমান পরিষদ
সাতক্ষীরা জেলা
সাতক্ষীরা জেলা বাংলাদেশের দক্ষিণ-পশ্চিমাঞ্চলের খুলনা বিভাগের একটি প্রশাসনিক অঞ্চল।
অবস্থান ও আয়তন
সাতক্ষীরা জেলার উত্তরে যশোর জেলা, দক্ষিণে বঙ্গোপসাগর, পূর্বে খুলনা জেলা, পশ্চিমে ভারতের পশ্চিমবঙ্গ। অবস্থানগত দিক দিয়ে সাতক্ষীরা জেলার অবস্থান বাংলাদেশের দক্ষিণ-পশ্চিম সীমান্তে। উচ্চতার দিক বিবেচনা করলে এ অঞ্চল সমুদ্রপৃষ্ঠ থেকে আনুমানিক ১৬ ফুট উচুঁতে। জেলার সীমানা যেভাবে নির্ধারিত হয়েছে তাতে উত্তর-দক্ষিণে দীর্ঘ। তবে এ বিস্তীর্ণ অঞ্চলের সব অংশে জনবসতি নেই। এর মধ্যে প্রায় এক তৃতীয়াংশ বনাঞ্চল। সুন্দরবনের মধ্যে যে পরিমাণ ভূমি তার পরিমাণ ১৪৪৫.১৮ বর্গ কিলোমিটার।
নামকরণ
থাম্ব|[[তেতুলিয়া জামে মসজিদ (১৮৫৮-৫৯)]] প্রাচীনকালে এই জেলাকে বাগড়ী, ব্যাঘ্রতট, সমতট, যশোর, বুড়ন প্রভৃতি নামে অভিহিত করা হতো। অবশ্য এ জেলার নামকরণের পেছনে অনেক মত প্রচলিত আছে। প্রথম ও প্রধান মতটি হলো চিরস্থায়ী বন্দোবস্তের সময় নদীয়ার রাজা কৃষ্ণচন্দ্রের এক কর্মচারী বিষুরাম চক্রবর্তী নিলামে বুড়ন পরগনা ক্রয় করে তার অর্ন্তগত সাতঘরিয়া নামক গ্রামে বাড়ি তৈরী করেন। তার পূত্র প্রাণনাথ সাতঘরিয়া অঞ্চলে ব্যাপক উন্নয়ন করেন। ১৮৬১ সালে মহকুমা স্থাপনের সিদ্ধান্ত গৃহীত হওয়ার পর ইংরেজ শাসকরা তাদের পরিচিত সাতঘরিয়াতেই প্রধান কার্যালয় স্থাপনের সিদ্ধান্ত নেন। ইতোমধ্যেই সাতঘরিয়া ইংরেজ রাজকর্মচারীদের মুখে ‘সাতক্ষীরা’ হয়ে যায়। দ্বিতীয় মতটি হলো একদা সাত মনীষী সাগর ভ্রমণে এসে একান্ত শখের বসে (মতানৈক্যে রান্নার উপকরণাদি না পেয়ে) ক্ষীর রান্না করে খেয়েছিলেন। পরবর্তীতে ‘ক্ষীর’ এর সাথে ‘আ’ প্রত্যেয় যুক্ত হয়ে ‘ক্ষীরা’ হয় এবং লোকমুখে প্রচলিত হয়ে যায় সাতক্ষীরা।
ইতিহাস
বাংলাদেশের সর্ব দক্ষিণ-পশ্চিমে পৃথিবীর সর্ব বৃহৎ ম্যানগ্রোভ বনভূমি সুন্দরবন। বঙ্গোপসাগরের উপকূল এবং ভারতীয় সীমান্তে অবস্থিত সাতক্ষীরা নামক অঞ্চলটি মানব বসতি গড়ে ওঠার আগে ছিল একটি বিস্তীর্ণ জলাভূমি। পরবর্তীতে মানব বসতি গড়ে ওঠে। ১৮৬১ সালে যশোর জেলার অধীনে ৭টি থানা নিয়ে সাতক্ষীরা মহকুমা প্রতিষ্ঠিত হয়। পরে ১৮৬৩ সালে ভারতের পশ্চিমবঙ্গের চব্বিশ পরগনা জেলার অধীনে এই মহকুমার কার্যক্রম শুরু হয়। পরবর্তীতে ১৮৮২ সালে খুলনা জেলা প্রতিষ্ঠিত হলে সাতক্ষীরা খুলনা জেলার অর্ন্তভূক্ত একটি মহকুমা হিসাবে স্থান লাভ করে। প্রশাসনিক বিকেন্দ্রীকরণের ফলে ১৯৮৪ সালে সাতক্ষীরা মহকুমা জেলায় উন্নীত হয়।
সাতক্ষীরা জেলার আদি নাম সাতঘরিয়া। চিরস্থায়ী বন্দোবস্তের সময় বিষ্ণুরাম চক্রবর্তী, নদীয়ার রাজা কৃষ্ণচন্দ্রের কর্মচারী হিসেবে ১৭৭২ সালে নিলামে পরগনা কিনে গ্রাম স্থাপন করেন। তাঁর পুত্র প্রাণনাথ চক্রবর্তী সাতঘর কুলীন ব্রাহ্মণ এনে এই পরগণায় প্রতিষ্ঠিত করেন এবং নাম হয় সাতঘরিয়া। ১৭৮১ সালে বর্তমান যশোর, ফরিদপুর, সাতক্ষীরা, খুলনার বৃহত্তর অংশ একই জেলা হিসেবে আসে । এক অনির্বচনীয় নান্দনিক অনুভবের প্রাচীন জনপদ সাতক্ষীরা একদা রাজা প্রতাপাদিত্যের যশোহর রাজ্যের অন্তর্গত ছিল। বারোভূঁইয়াদের অন্যতম রাজা প্রতাপাদিত্যের রাজধানী এ জেলার কালিগঞ্জ ও শ্যামনগর এলাকায়। বাংলাদেশের মানচিত্রে দক্ষিণ-পশ্চিম কোণে সাতক্ষীরা জেলার অবস্থান।
সুন্দরবন, সাতক্ষীরা অঞ্চলে প্রতাপাদিত্যের পর ব্যাপক প্রশাসনিক উন্নতি হয় হেংকেলের আন্তরিকতায়। ১৭৮১ খ্রিস্টাব্দে টিলম্যান হেংকেল প্রথম ম্যাজিস্ট্রেট ও জজ নিযুক্ত হন যশোর অঞ্চলে। ঐ বছরেই যশোরে প্রথম আদালত স্থাপিত হয়। ১৭৮৬ খ্রিস্টাব্দে তিনি খুঁটি দিয়ে সীমানা চিহ্নিত করেন।১৭৮৬ খ্রিস্টাব্দে যশোর পৃথক জেলার মর্যাদা পায়। এরপর থেকে যশোর অঞ্চল প্রশাসনিকভাবে বিকেন্দ্রীকরণ হতে থাকে। সাতক্ষীরা অঞ্চল মহকুমার মর্যাদা পায় ১৮৫২ খ্রিস্টাব্দে। মহকুমার মর্যাদা পাওয়ার পর প্রথমে সাতক্ষীরাকে যুক্ত করা হয় নদীয়া জেলার সাথে। ১৮৬১ খ্রিস্টাব্দে নদীয়া থেকে সাতক্ষীরাকে বিভক্ত করা হয় চব্বিশ পরগণার সাথে। খুলনা জেলার মর্যাদা পায় ১৮৮২ খ্রিস্টাব্দে। জেলার মর্যাদা পাওয়ার পর লর্ড রিপনের (১৮৮০-৮৪) আন্তরিক প্রচেষ্টায় সাতক্ষীরা মহকুমাকে খুলনা জেলার একটা মহকুমায় অন্তর্ভুক্ত করা হয়।
১৯৮৪ খ্রিস্টাব্দে বাংলাদেশের প্রশাসনিক বিকেন্দ্রীকরণের আওতায় সাতক্ষীরা মহকুমা বাংলাদেশের ৬৪ জেলার একটি জেলা হিসেবে মর্যাদা লাভ করে। বর্তমানে এ জেলায় ৭টি উপজেলা, ৮টি থানা, ৭৮টি ইউনিয়ন, ৯৬০টি মৌজা, ১৪২১টি গ্রাম ও ৩টি পৌরসভা রয়েছে।
প্রশাসন
সাতক্ষীরা জেলায় ২ টি পৌরসভা, ৭টি উপজেলা, ৮টি থানা , ৭৮ টি ইউনিয়ন পরিষদ ও ১৪২৩টি গ্রাম রয়েছে এবং জাতীয় সংসদের ৪টি সংসীয় আসন রয়েছে।
জেলা প্রশাসক : মোহাম্মদ হুমায়ুন কবির।
আবহাওয়া
শুষ্ক গ্রীষ্ম প্রধান জলবায়ু বিরাজমান, স্বাভাবিকভাবে গড় তাপমাত্রা ২৫°সেলসিয়াস (৭৭° ফারেনহাইট)।
উষ্নতম মাস = মে গড় তাপমাত্রা থাকে ৩০°সে (৮৬°ফা)
শীতলতম মাস = জানুয়ারী গড় তাপমাত্রা ১৮.৯°সে (৬৬°ফা)
অর্থনীতি
ব্রিটিশ যুগ থেকেই উপঢৌকন হিসেবে চব্বিশ পরগণা (বর্তমানের সাতক্ষীরা) লাভের পর ব্রিটিশ বেনেরা নিজ স্বার্থেই সুন্দরবনের উন্নয়ন ও এতদাঞ্চলের অর্থনীতিতে প্রভাব বিস্তার করতে শুরু করে। দেখা যায়, অচিরেই নানাবিধ কৃষিপণ্য, গৃহপালিতপশু, লবণাক্ত ও মিষ্টি পানির মাছ এবং সুন্দরবনের কাঠ, মধু ও পশুর চামড়া সুন্দরবন সংলগ্ন এলাকার তথা সাতক্ষীরার অর্থনীতির ভিত্তি হয়ে ওঠে। ব্রিটিশ শাসনের অব্যবহিত পূর্ব যুগে অবশ্য অবিভক্ত বাংলার উপকূলীয় জেলাগুলোতে কিছু লবণ শিল্প গড়ে ওঠার সংবাদ পাওয়া যায়।
জেলার প্রধান বাণিজ্য কেন্দ্রগুলো হলো- বড়দল, পাটকেলঘাটা, পারুলিয়া, আখড়াখোলা, আবাদের হাট, নওয়াবেকি, ঝাউডাঙ্গা, বুধহাটা, কলারোয়া, বসন্তপুর, কালিগঞ্জ, নকিপুর, নাজিমগঞ্জ, ভেটখালি, হবিনগর, হোগলা, বুড়িগোয়ালিনী, বাঁশতলা ইত্যাদি। এছাড়া কয়েকটি ফিস প্রসেসিং প্লান্ট, কোল্ড স্টোরেজ, আইস প্লান্ট, রাইস মিল, অটো রাইস মিল, ইঞ্জিনিয়ারিং ওয়ার্কস, বেকারী, ইট ভাটা, বাঁশ ও বেতের দ্রব্যাদি, আসবাবপত্র, তাঁত, লবণ, গুড়, পাটজাত দ্রব্য ও মাছ প্রভৃতি বর্তমানে সাতক্ষীরা শিল্প বাণিজ্যে উল্লেখযোগ্য অবদান রেখে চলেছে।
খামারের মধ্যে ৮৬ টি গবাদিপশু, ৩২২ টি পোল্ট্রি খামার, ৩০৪৬ টি মৎস্য খামার (মিঠা পানির), ৩৬৫০ টি চিংড়ি খামার, ৬৬ টি হ্যাচারি এবং ১ টি গরু প্রজনন কেন্দ্র আছে। চামড়া শিল্পেও সাতক্ষীরার অবদান রয়েছে।
চিংড়ি চাষ
থাম্ব|ডান|চিংড়ির ঘের/খামার (সাতক্ষীরার অর্থনীতির মূল ভিত) সাতক্ষীরার দক্ষিণাঞ্চলের অধিকাংশ মানুষ মৎস্যচাষের (ইংরেজি Fish farming) উপর নির্ভরশীল। সরকারী হিসাবে, সাতক্ষীরা জেলায় প্রায় ৬৭ হাজার হেক্টর জমিতে ৫৫ হাজার চিংড়ি ঘের (মৎস খামার) রয়েছে বেশির ভাগই বাগদা চিংড়ির চাষ হয় এবং বছরে ২২ হাজার মেট্রিক টন চিংড়ি উৎপাদনের লক্ষ্যমাত্রা নির্ধারণ করা হয়েছে এবং উৎপাদন মান ও পরিমান বৃদ্ধিতে আধুনিকরনে বিভিন্ন মৎস চাষী ও মালিকপক্ষ তৎপর রয়েছে । ইউরোপসহ বহি:বিশ্বে রপ্তানীকৃত শতকরা ৭০ভাগ চিংড়ি সাতক্ষীরা থেকে উৎপাদিত হয়। সাতক্ষীরার বাগদা ও গলদা চিংড়ি বহিঃবিশ্বে অনেক জায়গায় হোয়াইট গোল্ড নামে পরিচিত। চিংড়ি শুধু বিদেশে নয় দেশেও যথেষ্ট কদর রয়েছে । চিংড়ি চাষের জন্যে প্রয়োজনীয় মাছের পোনা বর্তমানে স্থানীয়ভাবে উৎপাদিত ও সংগ্রহীত হচ্ছে (সুন্দরবন উপকূলীয় এলাকায় এবং শ্যামনগর উপজেলার মুন্সীগঞ্জ ও নওয়াবেকির হ্যাচারি থেকে) যা পূর্বে মৎস্য চাষীদের শতভাগ নির্ভর করতে হতো কক্সবাজারের হ্যাচারীর উপর ।
বনজশিল্প
পাশ্ববর্তী সুন্দরবন এর কারণে সাতক্ষীরা বনজ সম্পদে যথেষ্ট সমৃদ্ধ। ব্রিটিশ শাসন আমল থেকেই সুন্দরবনের কাঠ, মধু ও পশুর চামড়া এবং নদীর মাছ সুন্দরবন সংলগ্ন এলাকার তথা সাতক্ষীরার অর্থনীতির অন্যতম ভিত্তি হয়ে ওঠে।
কৃষিজ পণ্য
ধান প্রধান কৃষিজ পণ্যের মধ্যে থাকলেও পাট, গম, পান পাতা স্থান নিয়ে আছে এবং প্রধান ফল আম, জাম, কাঁঠাল, কলা, পেঁপে, নারিকেল, লিচু, সফেদা, জামরুল, কদবেল, বরই এবং পেয়ারা উৎপাদনে সাতক্ষীরার যথেষ্ট সুনাম রয়েছে। তাছাড়া সাতক্ষীরার আমের দেশে-বিদেশে অনেক সুনাম আছে। বাংলাদেশ থেকে সাতক্ষীরার আম সর্বপ্রথম বিদেশে রপ্তানি করা হয়। হিমসাগর, ল্যাংড়া ও আম্রপালি আম এর মধ্যে উল্লেখযোগ্য।
বৃহৎ শিল্প
গণপ্রজাতন্ত্রী বাংলাদেশ সরকারের তৎকালীন বস্ত্রমন্ত্রী প্রয়াত এম, মনসুর আলীর ১৯৮০ সালের ১লা জুনে সুন্দরবন টেক্সটাইল মিলস্ লি: ভিত্তি প্রস্তর স্থাপন করেন এবং এটাই সাতক্ষীরার একমাত্র ভারী শিল্প প্রতিষ্ঠান, ৩৩ একর জমির উপর গড়ে উঠা এই মিলটি দেশের অন্যতম লাভজনক প্রতিষ্ঠান হিসাবে প্রতিষ্ঠিত ছিল। স্থানীয় ভাষ্যমতে ১৯৯২ সালে বিশ্বব্যাংক, আইএমএফ এর পরামর্শে দেশের লাভজনক ও অলাভজনক প্রতিষ্ঠানগুলো যখন বিরাষ্ট্রীয়করণ শুরু হয় তখন তার মধ্যে পড়ে লাভজনক প্রতিষ্ঠান সুন্দরবন টেক্সটাইল মিল এবং অর্থনীতির গ্রাফ ক্রম নামতে থাকে । ১মবার ১৯৯২ সালে মিল বন্দ হবার পর বিভিন্ন পর্যায়ে খোলার চেষ্টা করা হয় এবং বর্তমানে বন্ধ আছে। মিলটি চালুর পদক্ষেপে স্থানীয় অর্থনীতি আবার চাঙ্গা হবার প্রত্যাশায় স্থানীয় জনগণ।
স্থল বন্দর
থাম্ব|ভোমরা স্থল বন্দর ২রা জুন ১৯৯০ শুল্ক স্টেশন হবার পর ১১ই মে ১৯৯৫ ভোমরা স্থল বন্দর নাম নিয়ে যাত্রা শুরু করে। প্রায় ৩০ একর জমির উপর শুল্ক স্টেশনটি অবস্থিত, ভোমরা স্থল বন্দর শুল্ক স্টেশন থেকে সরকার দৈনিক ৬০ থেকে ৭০ লাখ টাকার রাজস্ব পাচ্ছে। ভোমরা স্থল বন্দর শুল্ক স্টেশন কার্যালয় সূত্র অনুসারে, ১৯৯৬ সাল থেকে ২০১২ সালের জুন পর্যন্ত এবন্দর থেকে রাজস্ব আয় হয়েছে ৯১৭ কোটি ৭১ লাখ ৬৮ হাজার ৭৩২ টাকা । এই বন্দর দিয়ে ভারত থেকে আনার, আপেল, আংগুর মাল্টা, আম, টমেটো, সয়াবিন বড়ি, মেথি মশলা সহ প্রায় ৮১ প্রকার পণ্য আমাদের দেশে আসে আবার আমাদের দেশ থেকে গার্মেন্টেসের জুট ও নারকেলের ছোবড়া সহ ১২/১৪ প্রকার ভারতে যায় এবং ভোমরা বন্দরে বর্তমানে ৭০০ থেকে ১০০০ শ্রমিকের কর্ম-সংস্থান। জাতীয় অর্থনীতির বিকাশে অপার সম্ভাবনা থাকা সত্ত্বেও ভোমরা স্থল বন্দর আজও পূর্ণাঙ্গ স্থল বন্দরের মর্যাদা পায়নি। এখানে উল্লেখ্য, কোলকাতা থেকে বেনাপোলের দূরত্ব ৮৪ কিলোমিটার কিন্তু কোলকাতা থেকে ভোমরার দূরত্ব ৫৫ কিলোমিটার। ভোমরা পূর্ণাঙ্গ বন্দরে রূপান্তরিত হলে ব্যবসায়ীদের যাতায়াতের দূরত্ব কমবে কমপক্ষে ৬০ কিলোমিটার। তবে আশার কথা, বর্তমান মহাজোট সরকার ক্ষমতায় আসার পর ৪৫ বিঘা জমির উপর ৩৫ কোটি ব্যয় করে ওয়্যার হাউজ নির্মাণ করছে। এছাড়া রাস্তা সংস্কারে ৬ কোটি টাকা বরাদ্দ হয়েছে।
শিক্ষা
যশোর শিক্ষাবোর্ডের নিয়ন্ত্রণে সাতক্ষীরা এর শিক্ষা কার্যক্রম চলছে, সাতক্ষীরায় ১টি মেডিকেল কলেজ, ২টি কারিগরি শিক্ষা প্রতিষ্ঠান, ৪৪ টি কলেজ, ১৩৫টি উচ্চ মাধ্যমিক বিদ্যালয়, ৩৩টি নিম্ন মাধ্যমিক বিদ্যালয়, ৩৯০টি প্রাথমিক বিদ্যালয় ও ৮৫টি মাদ্রাসা রয়েছে।
প্রত্নতাত্ত্বিক স্থাপনা
প্রত্নতাত্ত্বিক স্থাপনার বিচারে সাতক্ষীরার স্থান যথেষ্ট প্রসিদ্ধ। প্রধান স্থাপনা সমূহ :
বেসরকারি হাসপাতাল/ক্লিনিক
‌|১৯ লাইভ কেয়ার ভিজিটার ল্যাব এন্ড হাসপাতাল, কালিগঞ্জ, সাতক্ষীরা।
১৯৪৪ শীতকালীন অলিম্পিক
'১৯৪৪ সালের শীতকালীন অলিম্পিক ইতালির কর্তিনা দাম্পেৎসোতে ১৯৪৪ সালের ফেব্রুয়ারি মাসে অনুষ্ঠিত হবার কথা থাকলেও প্রতিযোগিতাটি অনুষ্ঠিত হয়নি। পরে ১৯৫৬ শীতকালীন অলিম্পিক কর্তিনা দাম্পেৎসোতে অনুষ্ঠিত হয়েছিল।
১৯২৪ শীতকালীন অলিম্পিক
১৯২৪ সালের শীতকালীন অলিম্পিক ক্রীড়া প্রতিযোগিতা, যা প্রথম শীতকালীন অলিম্পিক নামে পরিচিত, ১৯২৪ সালে ফ্রান্সের শামোনিক্স-এ অনুষ্ঠিত হয়। এটিকে শুরুতে বলা হয়েছিল সোমেন দে স্পর দিভের (Semaine des Sports d'Hiver, "আন্তর্জাতিক শীতকালীন ক্রীড়া সপ্তাহ") যা ১৯২৪ গ্রীষ্মকালীন অলিম্পিক্‌স-এর সাথে সংঘটিত হয়েছিল। মূল ক্রীড়া প্রতিযোগিতাগুলি মোঁ ব্লা-র পাদদেশে শামোনিক্স (Chamonix), ওত-সাভোয়া এলাকায় ২৫শে জানুয়ারি ও ৫ই ফেব্রুয়ারির মধ্যে অনুষ্ঠিত হয়।
বামাপদ মুখোপাধ্যায়
বামাপদ মুখোপাধ্যায় একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি পশ্চিমবঙ্গ বিধানসভায় চারবার হিরাপুর বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি আসনসোল পুরসভার প্রথম মেয়র ছিলেন। তিনি ১৯৯৪ সাল থেকে ১৯৯৯ সাল পর্যন্ত আসানসোল পুরসভার মেয়র হিসেবে দায়িত্ব পালন করেছেন। তিনি ২০১৯ সালের ১৩ এপ্রিল ৯৭ বছর বয়সে মৃত্যুবরণ করেন।
স্ট্রনশিয়াম
স্ট্রনশিয়াম একটি রাসায়নিক মৌল যার প্রতীক Sr এবং পারমাণবিক সংখ্যা ৩৮। এটি মৃৎক্ষার ধাতু। স্ট্রনশিয়াম একটি নরম রৌপ্য-সাদা হলুদ বর্ণের ধাতু যা রাসায়নিকভাবে অত্যন্ত সক্রিয়। বাতাসের সংস্পর্শে ধাতুটির গায়ে গাঢ় অক্সাইডের স্তর তৈরি হয়।  স্ট্রনশিয়ামের পর্যায় সারণীতে ক্যালসিয়াম এবং বেরিয়ামের দুটি উল্লম্ব প্রতিবেশীর মতো ভৌত এবং রাসায়নিক বৈশিষ্ট্য রয়েছে।  এটি মূলত খনিজ সেলস্টাইন এবং স্ট্রন্টিয়ানাইটে প্রাকৃতিকভাবে ঘটে এবং বেশিরভাগক্ষেত্রে এগুলি থেকে খনন করা হয়।  প্রাকৃতিক স্ট্রন্টিয়াম স্থিতিশীল হলেও কৃত্রিম 90Sr আইসোটোপটি তেজস্ক্রিয় এবং পারমাণবিক পতনের সবচেয়ে বিপজ্জনক উপাদানগুলির মধ্যে একটি, কারণ স্ট্রনশিয়ামের শরীর দ্বারা ক্যালসিয়ামের মতো একইভাবে শোষিত হয়।  অন্যদিকে প্রাকৃতিকভাবে স্থিতিশীল স্ট্রনশিয়াম স্বাস্থ্যের পক্ষে তেমন বিপজ্জনক নয়।
স্ট্রনশিয়াম এবং স্ট্রন্টিয়ানাইট উভয়ের নামকরণ করা হয়েছে স্ট্রনশিয়ান নামে স্কটল্যান্ডের একটি গ্রাম থেকে, যার কাছাকাছি অ্যাডায়ার ক্রফোর্ড এবং উইলিয়াম ক্রিকশঙ্ক কর্তৃক খনিজটি আবিষ্কার করা হয়েছিল ১৭৯০ সালে। পরের বছর এটির ক্রিমসন-লাল শিখা পরীক্ষার রঙ থেকে এটি একটি নতুন উপাদান হিসাবে চিহ্নিত হয়েছিল। তড়িৎবিশ্লেষণের তৎক্ষণাত আবিষ্কৃত প্রক্রিয়াটি ব্যবহার করে স্ট্রনশিয়ামটি ১৮০৮ সালে হামফ্রে ডেভি প্রথম ধাতব হিসেবে উল্লেখ করেন।  উনিশ শতকে স্ট্রনশিয়াম বেশিরভাগ ক্ষেত্রে চিনির বীট থেকে চিনির উৎপাদনে ব্যবহৃত হত।  টেলিভিশন ক্যাথোড রশ্মির টিউবগুলির উৎপাদনের শীর্ষে থাকা মার্কিন যুক্তরাষ্ট্রে স্ট্রনশিয়ামের ৭৫ শতাংশই ফেসপ্লেট গ্লাসের জন্য ব্যবহৃত হত। অন্যান্য প্রদর্শন পদ্ধতিতে ক্যাথোড রশ্মি টিউবগুলির প্রতিস্থাপনের সাথে সাথে স্ট্রনশিয়ামের ব্যবহার নাটকীয়ভাবে হ্রাস পেয়েছে।
ইতিহাস
১৯৯০ সালে অ্যাডায়ার ক্রফোর্ড নামে একজন চিকিৎসক বেরিয়াম প্রস্তুত করার কাজে নিযুক্ত ছিলেন এবং তার সহকর্মী উইলিয়াম ক্রিকশাঙ্ক স্বীকৃতি দিয়েছিলেন যে স্ট্রনশিয়ান আকরিক বৈশিষ্ট্যগুলি অন্যান্য "ভারী স্পার" উৎসগুলির চেয়ে পৃথককৃত বৈশিষ্ট্য প্রদর্শন করে। এটি অ্যাডাইরকে ৩৫৫ পৃষ্ঠায় উপস্থাপনের অনুমতি দিয়েছে "... এটি অবশ্যই সম্ভাব্য যে  স্কচ মিনারেল পৃথিবীর একটি নতুন প্রজাতি যা এখনও পর্যন্ত পর্যাপ্তভাবে পরীক্ষা করা হয়নি" "  চিকিৎসক এবং খনিজ সংগ্রাহক ফ্রেডরিখ গ্যাব্রিয়েল সুলজার স্ট্রনশিয়ানের খনিজ জোহান ফ্রেডরিক ব্লুমেনবাচের সাথে একত্র হয়ে বিশ্লেষণ করেছিলেন এবং এর নাম দিয়েছেন স্ট্রনশিয়ানাইট।  তিনি এই সিদ্ধান্তেও পৌঁছেছিলেন যে এটি ওয়াইটাইট থেকে পৃথক এবং এতে একটি নতুন পৃথিবী রয়েছে (নিউ গ্রুন্ডারেড)। ১৭৯৩ সালে গ্লাসগো বিশ্ববিদ্যালয়ের রসায়ন বিভাগের অধ্যাপক টমাস চার্লস হোপ স্ট্রন্টাইট নাম প্রস্তাব করেছিলেন।    তিনি ক্রফোর্ডের পূর্বের কাজটি নিশ্চিত করেছেন এবং বলেছিলেন: "... এটিকে একটি অদ্ভ‌ুত পৃথিবী হিসাবে বিবেচনা করে আমি এটির একটি নাম দেওয়া জরুরি বলে মনে করেছি। যে জায়গাটি পাওয়া গেছে, সেখান থেকে আমি এটিকে স্ট্রন্টাইটস বলেছি;  এটি যে কোনও মানের অধিকারের মতো সম্পূর্ণ ততটাই যথাযথ, যা বর্তমান ফ্যাশন"। ১৮৮৮ সালে স্যার হামফ্রে ডেভির মাধ্যমে স্ট্রনশিয়াম ক্লোরাইড এবং মার্কারিক অক্সাইডযুক্ত মিশ্রণের তড়িৎ বিশ্লেষণের মাধ্যমে এই উপাদানটি শেষ পর্যন্ত বিচ্ছিন্ন করা হয় এবং ৩০ জুন ১৮০৮ সালে রয়্যাল সোসাইটির একটি বক্তৃতায় তাঁর দ্বারা ঘোষণা করা হয়। অন্যান্য মৃতক্ষার ধাতুর নামকরণের সাথে তাল মিলিয়ে তিনি নামটি স্ট্রনশিয়ামে রেখেছিলেন।     ১৮৭০ এর দশকের গোড়ার দিকে এই প্রক্রিয়াটির উন্নতির সাথে সাথে এটির বৃহত আকারে পরিচিতি আসে।  জার্মান চিনি শিল্প এই প্রক্রিয়াটি ২০ শতকেও ব্যবহার করেছে।  প্রথম বিশ্বযুদ্ধের আগে বিট চিনি শিল্প এই প্রক্রিয়াটির জন্য প্রতি বছর ১০০,০০০ থেকে ১৫০,০০০ টন স্ট্রনশিয়াম হাইড্রক্সাইড ব্যবহার করে।  প্রক্রিয়াটিতে স্ট্রনশিয়ামিয়াম হাইড্রোক্সাইড পুনর্ব্যবহার করা হয়েছিল, তবে উৎপাদনের সময় লোকসান প্রতিস্থাপনের চাহিদা মন্টেরল্যান্ডে স্ট্রনশিয়ানাইটের খনন শুরু করার জন্য উল্লেখযোগ্য চাহিদা তৈরি করার জন্য যথেষ্ট ছিল।  গ্লৌচেস্টারশায়ারে সেলাস্টাইন জমার খনির কাজ শুরু হলে জার্মানিতে স্ট্রনশিয়ানাইটের খনির কাজ শেষ হয়েছিল।. এই খনিগুলি ১৮৮৪ থেকে ১৯৪১ সাল পর্যন্ত বিশ্বে সর্বাধিক সরবরাহ করেছিল। যদিও গ্রানাডা অববাহিকায় সেলাস্টাইন জমা ছিল কিছু সময়ের জন্য জানা ছিল কিন্তু বড় আকারের খনির কাজগুলি ১৯৫০ সালের আগে শুরু হয় নি। বায়ুমণ্ডলীয় পারমাণবিক অস্ত্র পরীক্ষার সময়, এটি পর্যবেক্ষণ করা হয়েছিল যে স্ট্রনশিয়াম -৯০ একটি তুলনামূলকভাবে উচ্চ ফলনযুক্ত পারমাণবিক ফিশন পণ্যগুলির মধ্যে একটি। ক্যালসিয়ামের সাদৃশ্য এবং স্ট্রনশিয়াম-৯০ হাড়গুলিতে সমৃদ্ধ হওয়ার সম্ভাবনা স্ট্রনশিয়ামের বিপাক নিয়ে গবেষণাকে একটি গুরুত্বপূর্ণ বিষয় হিসেবে তৈরি করে ।
প্রাপ্তি
স্ট্রনশিয়ামটি সাধারণত প্রকৃতি থেকে পাওয়া যায় যা পৃথিবীর ১৫তম প্রচুর উপাদান (এর ভারী কনজেনার বেরিয়াম ১৪তম), পৃথিবীর ভূত্বকটিতে প্রতি মিলিয়নে গড়ে প্রায় ৩৬০টি অংশের প্রাপ্তি অনুমান করা হয়। এবং প্রধানত সালফেট খনিজ সেলস্টাইন (SrSO4) এবং কার্বনেট স্ট্রোথানাইট (SrCO3) হিসাবে পাওয়া যায় । দুটির মধ্যে খনির জন্য পর্যাপ্ত আকারের আমানতে সেলস্টাইন বেশি পাওয়া যায়।  যেহেতু স্ট্রনশিয়িয়ামটি প্রায়শই কার্বনেট আকারে ব্যবহৃত হয়, তাই স্ট্রোথানাইটাইট দুটি সাধারণ খনিজগুলির জন্য আরও কার্যকর হবে তবে কয়েকটি জমার সন্ধান পাওয়া গেছে যা উন্নয়নের জন্য উপযুক্ত। ভূগর্ভস্থ জলের স্ট্রনশিয়াম অনেকটা ক্যালসিয়ামের মতো রাসায়নিকভাবে আচরণ করে।  মধ্যবর্তী থেকে অম্লধর্মী পিএইচ ধারী Sr2+ হল প্রভাবশালী স্ট্রনশিয়াম প্রজাতি।  ক্যালসিয়াম আয়নগুলির উপস্থিতিতে স্ট্রনশিয়াম সাধারণত বর্ধিত পিএইচ-এ ক্যালসাইট এবং অ্যানহাইড্রাইটের মতো ক্যালসিয়াম খনিজগুলির সাথে কপিরসিপিটেটস গঠন করে।  মধ্যবর্তী থেকে অম্লধর্মী  দ্রবীভূত স্ট্রনশিয়ামটি আয়ন বিনিময় প্রক্রিয়ার মাধ্যমে মাটির কণায় আবদ্ধ থাকে।
সমুদ্রের জলের গড় স্ট্রনশিয়ামের পরিমাণটি ৮মিলিগ্রাম/লি।  স্ট্রনশিয়ামের ৮২ থেকে ৯০ মোল/লি এর মধ্যে ঘনত্বের মানটি ক্যালসিয়ামের ঘনত্বের তুলনায় যথেষ্ট কম, যা সাধারণত ৯.৬ এবং ১১.৬ মিমি / লি এর মধ্যে থাকে।  তবুও এটি বেরিয়ামের তুলনায় অনেক বেশি ১৩ μg/l।
উৎপাদন
২০১৫ সালের হিসাবে সেলাস্টাইন হিসাবে স্ট্রনশিয়ামের তিনটি প্রধান উৎপাদক দেশ হলো চীন (১৫০,০০০ টন), স্পেন (৯০,০০০ টন), এবং মেক্সিকো (৭০,০০০ টন); আর্জেন্টিনা (১০,০০০ টন) এবং মরোক্কো (২,৫০০ টন) ছোট উৎপাদনকারী।  যদিও স্ট্রনশিয়ামের আমানত যুক্তরাষ্ট্রে সবচেয়ে বেশি, ১৯৫৯ সাল থেকে এগুলি খনন করা হয়নি। খনিজ সেলস্টাইনের (SrSO4) একটি বড় আংশ দুটি প্রক্রিয়া দ্বারা কার্বনেটে রূপান্তরিত করা হয়। হয় সেলস্টাইন সোডিয়াম কার্বনেট দ্রবণের সাথে সরাসরি যুক্ত করা হয় বা সালফাইড গঠনের জন্য সেলস্টাইন কয়লা দিয়ে দহন করা হয়।  দ্বিতীয় পর্যায়ে স্ট্রনশিয়াম সালফাইড নামক একটি গাঢ় বর্ণের উপাদান তৈরি হয়।  এই তথাকথিত "কালো ছাই" জলে দ্রবীভূত এবং ফিল্টার হয়।  স্ট্রনশিয়াম সালফাইড দ্রবণে কার্বন ডাই অক্সাইড যুক্ত করার মাধ্যমে  স্ট্রনশিয়াম কার্বনেট তৈরি করা হয়। তাপ দিয়ে কার্বোত্যাজিকরণ দ্বারা সালফাইড জারিত করে সালফেট প্রস্তুত করা হয়: বার্ষিক প্রায় ৩০০,০০০ টন এই পদ্ধতিতে প্রক্রিয়াজাত করা হয়। ধাতবটি অ্যালুমিনিয়ামের সাথে স্ট্রনশিয়াম অক্সাইড জারিত করে বাণিজ্যিকভাবে উৎপাদিত হয়। স্ট্রনশিয়ামটি মিশ্রণ থেকে পাতন করা হয়।  গলিত পটাসিয়াম ক্লোরাইডে স্ট্রনশিয়াম ক্লোরাইডের দ্রবণের তড়িৎ বিশ্লেষণের মাধ্যমে স্ট্রনশিয়াম ধাতুও ছোট আকারে প্রস্তুত করা যেতে পারে:
ব্যবহার
স্ট্রনশিয়ামের উৎপাদনের ৭৫% গ্রহণ করা হয়, প্রাথমিক ব্যবহার রঙিন টেলিভিশন ক্যাথোড রে টিউবগুলির জন্য যে গ্লাসে রয়েছে তাতে, যেখানে এটি এক্স-রে নিঃসরণ রোধ করে।. স্ট্রনশিয়ামের জন্য এই ব্যবহারটি হ্রাস পাচ্ছে কারণ সিআরটিগুলি অন্য প্রদর্শন পদ্ধতিতে প্রতিস্থাপন করা হচ্ছে। এই পতন স্ট্রনশিয়ামের খনন এবং পরিশোধনের উপর একটি উল্লেখযোগ্য প্রভাব ফেলেছে।  সিআরটি-র সমস্ত অংশ অবশ্যই এক্স-রে শোষণ করবে।  টিউবের ঘাড় এবং ফানলে, সীসা কাচটি এই উদ্দেশ্যে ব্যবহৃত হয়, তবে এই ধরনের কাঁচটি গ্লাসের সাথে এক্স-রেয়ের মিথস্ক্রিয়তার কারণে একটি বাদামী প্রভাব দেখায়।  অতএব, এক্স-রে শোষণের জন্য সামনের প্যানেলটি স্ট্রনশিয়াম এবং বেরিয়ামের সাথে একটি আলাদা কাচের মিশ্রণ থেকে তৈরি করা হয়।  ২০০৫ সালে পুনর্ব্যবহারের গবেষণার জন্য নির্ধারিত কাচের মিশ্রণের গড় মানগুলি হল ৮.৫% স্ট্রনশিয়াম অক্সাইড এবং ১০% বেরিয়াম অক্সাইড। স্ট্রনশিয়াম ক্যালসিয়ামের মতো হওয়ায় এটি হাড়ের সাথে সম্পর্কিত। চারটি স্থিতিশীল আইসোটোপগুলি সমন্বিত করা হয়েছে, প্রায় একই অনুপাতে তারা প্রকৃতিতে পাওয়া যায়।  যাইহোক, আইসোটোপগুলির আসল বিতরণ এক ভৌগোলিক অবস্থান থেকে অন্য অঞ্চলে প্রচুর পরিবর্তিত হয়।  সুতরাং, কোনও ব্যক্তির হাড় বিশ্লেষণ করা অঞ্চলটি নির্ধারণ করতে সহায়তা করতে পারে।   এই পদ্ধতির সাহায্যে প্রাচীন স্থানান্তরের নিদর্শনগুলি এবং যুদ্ধক্ষেত্রের সমাধিস্থলে একত্রিত মানুষের অবশেষের উৎস সনাক্ত করতে সহায়তা করে।
87Sr/86Sr অনুপাত সাধারণত প্রাকৃতিক ব্যবস্থায়, বিশেষত সামুদ্রিক এবং জলসংক্রান্ত পরিবেশে পললগুলির সম্ভাব্য প্রবণতা অঞ্চলগুলি নির্ধারণ করতে ব্যবহৃত হয়। দাশ (১৯৬৯) দেখিয়েছেন যে আটলান্টিকের পৃষ্ঠের পললগুলি 87Sr/86Sr অনুপাত প্রদর্শন করেছিল যা পার্শ্ববর্তী ভূমিস্তরগুলি থেকে ভূতাত্ত্বিক অঞ্চলগুলির 87Sr/86Sr অনুপাতের বাল্ক গড় হিসাবে বিবেচিত হতে পারে।  জলসংক্রান্ত-সামুদ্রিক সিস্টেমের একটি ভাল উদাহরণ যার মধ্যে এসআর আইসোটোপ প্রোভেন্যান্স স্টাডিস সফলভাবে নিযুক্ত করা হয়েছে এটি হল নীল নদ-ভূমধ্যসাগরীয় ব্যবস্থা। নীল এবং সাদা নীল নদের সিংহভাগ গঠিত শৈলগুলির বিভিন্নতম বয়সের কারণে, নীল নীলকাজা ও পূর্ব ভূমধ্যসাগর নদীর তলদেশে পললটির পরিবর্তিত প্রবাহের জলাবদ্ধতা অঞ্চলগুলি স্ট্রনশিয়াম আইসোটোপিক গবেষণার মাধ্যমে সনাক্ত করা যায়।  এই ধরনের পরিবর্তনগুলি জলবায়ু নিয়ন্ত্রিত হয় লেট কোয়ার্টানারিত পিরিয়ডে। অতি সম্প্রতি, 87Sr/86Sr অনুপাতগুলি নিউ মেক্সিকো এর চকো ক্যানিয়নে কাঠ এবং ভূট্টার মতো প্রাচীন প্রত্নতাত্ত্বিক সামগ্রীর উৎস নির্ধারণের জন্যও ব্যবহৃত হয়েছে।. Sr/86Sr অনুপাতও পশুদের স্থানান্তর ট্র্যাক করতে ব্যবহার করা যেতে পারে। 87
স্ট্রনশিয়াম অ্যালুমিনেট অন্ধকারে জ্বলা খেলনাগুলিতে ঘন ঘন ঘন ব্যবহৃত হয়, কারণ এটি রাসায়নিক এবং জৈবিকভাবে নিষ্কৃয় হয়।
স্ট্রনশিয়াম কার্বনেট এবং অন্যান্য স্ট্রনশিয়াম লবণের একটি গভীর লাল রঙ দিতে আতশবাজিগুলিতে যুক্ত করা হয়। এই একই প্রভাব শিখা পরীক্ষায় স্ট্রনশিয়াম আয়নগুলি সনাক্ত করতে সহায়তা করে।  আতশবাজি বিশ্বের উৎপাদনের প্রায় ৫%।  স্ট্রনশিয়াম কার্বনেট শক্ত ফেরাইট চুম্বক তৈরিতে ব্যবহৃত হয়।  সংবেদনশীল দাঁতের জন্য মাঝে মাঝে স্ট্রনশিয়াম ক্লোরাইড টুথপেস্টে ব্যবহার করা হয়।  একটি জনপ্রিয় ব্র্যান্ডের ওজন অনুসারে মোট উপাদানের ১০% স্ট্রনশিয়াম ক্লোরাইড হেক্সাহাইড্রেট অন্তর্ভুক্ত। সামান্য পরিমাণে সীসা দূষণ দূর করতে জিংকের পরিশোধন করতে ব্যবহৃত হয়। ধাতবটি নিজেই শূন্যস্থানে অবাঞ্ছিত গ্যাসগুলি তাদের বিক্রিয়া করে অপসারণের জন্য সীমিত ব্যবহার করে, যদিও বেরিয়ামও এই উদ্দেশ্যে ব্যবহার করা যেতে পারে।
[Kr]5s2 1S0বৈদ্যুতিক স্থলাংশ এবং ক্ষণস্থায়ী [Kr]5s5p 3P0 উত্তেজিত অংশ 87Sr এর মধ্যে অতি-সংকীর্ণ অপটিক্যাল রূপান্তর হিসাবে দ্বিতীয়টির ভবিষ্যতের পুনঃ-সংজ্ঞা হিসাবে অগ্রণী উপাদনের একটি 133Cs বিভিন্ন হাইপোফাইন স্থলভাগের মধ্যে মাইক্রোওয়েভ ট্রানজিশন থেকে প্রাপ্ত বর্তমান সংজ্ঞার বিরোধিতা করে। এই রূপান্তরটিতে চলমান বর্তমান অপটিকাল পারমাণবিক ঘড়িগুলি ইতিমধ্যে দ্বিতীয়টির বর্তমান সংজ্ঞাটির নির্ভুলতা এবং যথার্থতা ছাড়িয়ে গেছে।
তেজস্ক্রিয় স্ট্রনশিয়াম
89Sr হল মেটাস্ট্রনের সক্রিয় উপাদান, হাড়ের ব্যথার জন্য মেটাস্ট্যাটিক হাড়ের ক্যান্সারের মাধ্যমিকের জন্য ব্যবহৃত একটি রেডিওফার্মাসটিক্যাল। স্ট্রনশিয়ামটি শরীর দ্বারা ক্যালসিয়ামের মতো প্রক্রিয়াজাত করা হয়, অস্থিজনিত সংক্রমণের জায়গাগুলিতে এটিকে হাড়ের মধ্যে অন্তর্ভুক্ত করে।  এই স্থানীয়করণটি  ক্যান্সারজনিত ক্ষতটির উপর বিকিরণের প্রকাশককে কেন্দ্র করে ক্রিয়া করে।
90Sr রেডিওআইসোটোপ থার্মোইলেক্ট্রিক জেনারেটর (আরটিজি) এর পাওয়ার উৎস হিসাবে ব্যবহৃত হয়েছে। 90Sr প্রতি গ্রামে প্রায় ০.৯৩ ওয়াট তাপ উৎপাদন করে (এটি আরটিজিতে ব্যবহৃত 90Sr আকারের চেয়ে কম, যা স্ট্রনশিয়ামিয়াম ফ্লোরাইড) । তবে 90Sr  এর জীবনকাল 238Pu  এর এক তৃতীয়াংশ এবং 238Pu এর চেয়ে কম ঘনত্ব, অন্য আরটিজি জ্বালানী অনুযায়ী।  90Sr  এর প্রধান সুবিধাটি হল এটি 238Pu এর চেয়ে সস্তা এবং এটি পারমাণবিক বর্জ্যে পাওয়া যায়।  সোভিয়েত ইউনিয়ন বাতিঘর এবং আবহাওয়া কেন্দ্রগুলির পাওয়ার উৎস হিসাবে এর উত্তর উপকূলে প্রায় ১০০০টি আরটিজি মোতায়েন করা হয়েছিল।
জৈবিক ভূমিকা
আকান্থেরিয়া, সামুদ্রিক রেডিওলারিয়ান প্রোটোজোয়ার মধ্যে তুলনামূলকভাবে বৃহত একটি গ্রুপ, স্ট্রনশিয়াম সালফেটের সমন্বয়ে গঠিত জটিল খনিজ কঙ্কাল তৈরি করে। জৈবিক ব্যবস্থায় ক্যালসিয়াম স্ট্রনশিয়াম দ্বারা অল্প পরিমাণে প্রতিস্থাপিত হয়। মানবদেহে, বেশিরভাগ শোষিত স্ট্রনশিয়ামটি হাড়ের মধ্যে জমা হয়।  মানুষের হাড়ের স্ট্রনশিয়ামের ক্যালসিয়ামের অনুপাত ১০০০:১ থেকে ২০০০:১ এর মধ্যে, যা প্রায় রক্তের সিরামের মতোই।
মানবদেহের উপর প্রভাব
মানবদেহ স্ট্রনশিয়াম এমনভাবে শোষণ করে যেন এটি তার হালকা কনজেনার ক্যালসিয়াম। যেহেতু উপাদানগুলি রাসায়নিকভাবে খুব অনুরূপ, স্থিতিশীল স্ট্রনশিয়াম আইসোটোপগুলি স্বাস্থ্যের জন্য উল্লেখযোগ্য হুমকি নয়।  দিনে গড়ে প্রায় দুই মিলিগ্রাম স্ট্রনশিয়ামিয়াম গ্রহণ করা হয়।. প্রাপ্তবয়স্কদের মধ্যে, স্ট্রনশিয়াম সেবন কেবল হাড়ের পৃষ্ঠের সাথে সংযুক্ত থাকে, তবে বাচ্চাদের মধ্যে স্ট্রনশিয়াম বর্ধমান হাড়ের খনিজগুলিতে ক্যালসিয়াম প্রতিস্থাপন করতে পারে এবং এর ফলে হাড়ের বৃদ্ধির সমস্যা হতে পারে।
মানুষের দেহে স্ট্রনশিয়ামের জৈবিক অর্ধজীবনকাল বিভিন্নভাবে ১৪ থেকে ৬০০ দিন, ১০০০ দিন, ১৮ বছর ৩০ বছর এবং উচ্চতর সীমা হিসাবে বলা হয়েছে ৪৯ বছর। দেহের মধ্যে স্ট্রনশিয়ামের জটিল বিপাক দ্বারা বিস্তৃত প্রকাশিত জৈবিক অর্ধ-জীবন পরিসংখ্যানগুলি ব্যাখ্যা করা হয়েছে।  যাইহোক, সমস্ত মলত্যাগের পথের গড় হিসাবে, সামগ্রিক জৈবিক অর্ধ-জীবন প্রায় ১৮ বছর অনুমান করা হয়। হাড় বিপাকের পার্থক্যের কারণে স্ট্রনশিয়ামের নির্মূল হার বয়স এবং লিঙ্গ দ্বারা দৃঢ়ভাবে প্রভাবিত হয়।
স্ট্রনশিয়াম রেনেলেট ধরনের ঔষধ হাড়ের বৃদ্ধিতে সহায়তা করে, হাড়ের ঘনত্ব বাড়ায় এবং ভার্চুয়াল, পেরিফেরিয়াল এবং নিতম্বের ভঙ্গলের প্রকোপকে কমিয়ে দেয়।  তবে স্ট্রনশিয়াম রেনেলেটটি মায়োকার্ডিয়াল ইনফার্কশন সহ ভায়াস থ্রোম্বোয়েম্বোলিজম, পালমোনারি এম্বোলিজম এবং মারাত্মক কার্ডিওভাসকুলার ডিজঅর্ডারের ঝুঁকিও বাড়ায়।  সুতরাং এর ব্যবহার এখন সীমাবদ্ধ এবং এর উপকারী প্রভাবগুলিও প্রশ্নবিদ্ধ, যেহেতু বর্ধিত হাড়ের ঘনত্ব আংশিকভাবে ক্যালসিয়ামের পরিবর্তে স্ট্রনশিয়ামের বৃদ্ধি ঘনত্বের কারণে ঘটে যা এটি প্রতিস্থাপন করে।  স্ট্রনশিয়ামও শরীরে বায়োয়াক্কামুলেট করে।. স্ট্রনশিয়াম রেনেলেট উপর বিধিনিষেধ সত্ত্বেও স্ট্রনশিয়াম এখনও কিছু পরিপূরকগুলিতে রয়েছে। যখন মুখের সাহায্যে এটি গ্রহণ করা হয় তখন স্ট্রনশিয়াম ক্লোরাইডের ঝুঁকি নিয়ে খুব বেশি বৈজ্ঞানিক প্রমাণ নেই।  রক্ত জমাট বাঁধার ব্যক্তিগত বা পারিবারিক ইতিহাসে যাদের স্ট্রনশিয়াম এড়ানোর পরামর্শ দেওয়া হয়।
স্ট্রনশিয়াম ত্বকে সাময়িকভাবে প্রয়োগ করার সময় সংবেদনশীল জ্বালা প্ররিরোধ করে।   সাময়িকভাবে প্রয়োগ করা হয়েছে, এপিডার্মাল ব্যাপ্তিযোগ্যতা বাধা (ত্বকের বাধা) এর পুনরুদ্ধারের হারকে ত্বরান্বিত করার জন্য স্ট্রনশিয়াম উপযোগিতা দেখায়।
১৯৫৬ শীতকালীন অলিম্পিক
১৯৫৬ সালের শীতকালীন অলিম্পিক্‌স ইতালির কর্তিনা দাম্পেৎসো-তে অনুষ্ঠিত হয়। রাশিয়া প্রথমবারের মত শীতকালীন অলিম্পিকসের অংশ নেয়।
দূরদর্শন
কর্টিনা গেমস ছিল প্রথম শীতকালীন অলিম্পিক যার বহুজাতিক দর্শকের জন্য দূরদর্শন সম্প্রচার হয়েছিল।
অ্যাসপারগারের সংলক্ষণ
alt=অ্যাসপারগারের সংলক্ষণ সমন্বিত ব্যক্তি র খুবই কম বয়স থেকে বিভিন্ন বস্তুকে সাজিয়ে নকশা কিংবা সারি তৈরি করার প্রবণতা ডেখা যায়।|থাম্ব|220px|অ্যাসপারগারের সংলক্ষণ সমন্বিত ব্যক্তির খুবই কম বয়স থেকে বিভিন্ন বস্তুকে সাজিয়ে নকশা কিংবা সারি তৈরি করার প্রবণতা দেখা যায়।
অ্যাসপারগারের সংলক্ষণ বলতে এক প্রকার আত্মসংবৃতি-কে বোঝায় যাতে সংশ্লিষ্ট ব্যক্তির শৈশব এবং জীবনব্যাপী বিকাশ প্রক্রিয়ায় এক প্রকার ত্রুটি বা পার্থক্য ঘটে যার ফলে ব্যক্তি র সামাজিক আচরণ অস্বাভাবিক হয়ে পড়ে। এই লক্ষণসমূহের ফলে আক্রান্ত ব্যক্তি অলিখিত সামাজিক নিয়মাবলী বুঝতে পারেন না এবং মুখের ভাব-ভঙ্গির মাধ্যমে এবং শরীরী ভাষায় বোঝানো নির্দেশ বুঝতে পারেন না। এরা সাধারণত প্রবল উদ্দীপকের অনুভূতি সহ্য করতে পারে না এবং প্রতিক্রিয়াশীল হয়ে পড়ে। সাধারণতঃ এই লক্ষণসমূহ বিশিষ্ট ব্যক্তি র ছবিতে চিন্তা করার ক্ষমতা প্রবল হয় এবং যুক্তিতর্ক করার ক্ষমতাও ভাল হয়। কিন্তু বাস্তব জীবনে চলবার জন্য প্রয়োজনীয় নানা দক্ষতার অভাব দেখা যায়। অ্যাসপারগারের সংলক্ষণকে সাধারণভাবে আত্মসংবৃতির অন্তর্গত বলে গণ্য করা হয়।
আত্মসংবৃতির প্রকাশ বিভিন্ন অঞ্চলে বিভিন্ন হারে ঘটে। আধুনিক গবেষণা মতে, প্রতি হাজারে ১-২ জন অটিজম এবং এক হাজারে ৬ জন এএসডি রোগে আক্রান্ত হতে পারে। বিশেষ করে ১৯৮০ সালের পর থেকে আক্রান্ত হয়েছে জানা গেছে এমন রোগীর সংখ্যা বেড়ে গেছে। তবে এর পিছনে উন্নত রোগ নির্ণয় পদ্ধতি এবং সচেতনতা বৃদ্ধিই মূল কারণ বলে বিবেচিত হয়।সারা পৃথিবীতে কত মানুষ অ্যাসপারগারে ভুগছেন  তার সমন্বিত পরিসংখ্যান নেই। মার্কিন যুক্তরাষ্ট্রের সেন্টার ফর ডিজিজ কন্ট্রোলের ২০১৪ সালের প্রাক্কলন অনুযায়ী প্রতি ৬৮জন নবজাতকের মধ্যে ১জন অ্যাসপারগার বিকলনে আক্রান্ত। এ প্রাক্কলন অনুযায়ী মার্কিন যুক্তরাষ্ট্রে ৩৫ লক্ষ মানুষে অ্যাসপারগারের সংলক্ষণ রয়েছে।
১৯৪০-এর দশকে অ্যাসপারগারের সংলক্ষণ নিয়ে সচেতনতা সৃষ্টি হলেও অনেক পরে ১৯৯০-এর দশকের মধ্যভাগের পূর্ব পর্যন্ত এ বিষয়টি যথাযথ গুরুত্ব লাভ করে নি। অ্যাসপারগারের সংলক্ষণ ১৯৪৪ থেকে পৃথকভাবে চিহ্নিত করা হতো। ২০১৩ থেকে এটিকে অটিজম স্পেকট্রাম ডিজঅর্ডার এর মধ্যে অঙ্গীভূত করা হয়েছে। অটিজম স্পেকট্রাম ডিজঅর্ডার-এ আক্রান্তদের মধ্যে ৭৫ শতাংশ অ্যাসপারগারের সংলক্ষণে ভুগছে।
শ্রেণীবিভাগ
অ্যাসপারগারের সংলক্ষণ যে অটিজমেরিই প্রকারভেদ সে বিষয়ে গবেষকেরা প্রায় সকলেই নিশ্চিত হলেও অ্যাসপারগারের সংলক্ষণকে অটিজম এর একটি সুনির্দিষ্ট প্রকারভেদ বলা চলে কি-না তা নিয়ে গবেষক দের মধ্যে প্রবল মতপার্থক্য রয়েছে। বিশেষতঃ "হাই ফাংশানিং অটিজম" এর সাথে অ্যাসপারগারের সংলক্ষণের প্রভেদসমূহ বাস্তবিক নাকি কেবল আপাতনিক তা নিয়ে গবেষকদের মধ্যে প্রবল বিতর্ক রয়েছে।
বৈশিষ্ট্য বা লক্ষণসমূহ
অ্যাসপারগারের সংলক্ষণ হল এক প্রকার জীবনব্যাপী ও পরিব্যাপক বিকাশমূলক বিকার (Pervasive developmental disorder) যার ফলে আক্রান্ত ব্যক্তি প্রত্যাশিত সামাজিক আচরণ করতে ব্যর্থ হয়, অন্যান্য ব্যক্তির মনোভাব (mentality), মানসিক অবস্থা (mood) এবং  মতলব (intentions) বুঝতে  অসমর্থ হয়। কোথায় এবং কার সঙ্গে  কোন কথা কতটা কথা বলা উচিত কিংবা উচিত নয় এই ধরনের বোধ এর ঘাটতি দেখা যায়।
সামাজিক আচরণের সমস্যা
অ্যাসপারগারের সংলক্ষণবিশিষ্ট ব্যক্তি রা সঠিক বা প্রত্যাশিত সামাজিক আচরণ করতে ব্যর্থ হয়। অন্যের মনের অবস্থা বোঝার ক্ষমতার অভাব পরিলক্ষিত হয়। অলিখিত সংযোগ পদ্ধতি যেরকম "চোখের উপর চোখ রেখে কথা বলা", মুখভঙ্গি, ও অন্যান্য শরীরী ভাষা ব্যবহার করতে অসুবিধা হয়। এরা সাধারণতঃ কথা বলার সময় অন্য ব্যক্তির চোখের দিকে তাকায় না, এবং চোখের দিকে তাকাতে বাধ্য করা হলে চিন্তা করা ও কথা বলায় অসুবিধা দেখা যায়।
যদিও এই প্রকার ব্যক্তি স্বাভাবিক ভাবে সামাজিক নিয়মকানুন বুঝতে অসমর্থ কোনো কোনো ক্ষেত্রে ব্যাকরণের মত শিখিয়ে দিলে কিংবা গবেষণাগারে প্রাণী পর্যবেক্ষণের মত অন্যান্য সামাজিক মানুষকে প্রবল পর্যবেক্ষণের মাধ্যমে কিছু সামাজিক আচরণ রপ্ত করতে পারে। কিন্তু ও রকমভাবে বাধ্য করে শেখানো সামাজিক আচরণের মধ্যেও প্রকট অস্বাভাবিকতা এবং আড়ষ্টতা দেখা যায় যেমন একজন অ্যাসপারগার কে জোর করে চোখে চোখ রেখে কথা বলা শেখানো হলে সে কথা বলার সময় সারাক্ষণই অপর বক্তার চোখের দিকে একদৃষ্টে তাকিয়ে থাকতে পারে। বাস্তব পরিস্থিতির মধ্যে পড়লে এরা জোর করে শেখানো সামাজিক রীতিনীতি প্রয়োগ করতে ব্যর্থ হতে পারে কিংবা অনিচ্ছাকৃত ভাবে ভুল জায়গায় ভুল সামাজিক রীতিনীতি প্রয়োগ করে-বসতে পারে। যদিও ব্যাতিক্রমহীন সুস্পষ্ট নিয়ম (যেরকম ট্রাফিক আইন) পালন করতে সাধারণত অসুবিধা হয়না, (বরং ক্ষেত্রবিশেষে এরা অত্যধিক নিয়মানুবর্তী হয় ও হয়ে থাকে); অসুবিধা হয় প্রত্যাশিত দেহভঙ্গি, প্রত্যাশিত জিনিসপত্র ধরার ভঙ্গি, ও অন্যান্য অজস্র অলিখিত সামাজিক নিয়ম মানতে।
অ্যাসপারগারের সংলক্ষণে আক্রান্ত ব্যক্তিকে অনেক সময় আক্রমণাত্মক বলে মনে করা হয়ে থাকে; কিন্তু গবেষণায় প্রতীয়মান হয় অ্যাসপারগারের সংলক্ষণে আক্রান্ত মানুষ সাধারণত অন্যকে আক্রমণ করে না, বরং অন্যের সামাজিক অত্যাচার সহ্য করে থাকে।
শিখন সমস্যা
অ্যাসপারগার ব্যক্তির শিখন-এর সমস্যা থাকতে পারে তা অনেক সময় বাইরে থেকে বোঝা যায় না। অ্যাসপারগার ব্যক্তির সাধারণতঃ সুনির্দিষ্ট কিছু কাজ কিংবা বিষয়ে প্রবল আকর্ষণ থাকতে পারে এবং সংশ্লিষ্ট বিষয়ে প্রখর ও দীর্ঘস্থায়ী স্মৃতিশক্তি থাকতে পারে। যেরকম কোন একজন অ্যাসপারগার শিশুর ক্যামেরা মডেল এর সম্পর্কে আগ্রহ থাকলে সে হয়ত অগুনতি ক্যামেরার মডেল নাম্বার এবং বিবরণ সহজেই শিখে ফেলতে পারে। কিন্তু অন্য অনেক সাধারণ কাজ এরা করে উঠতে পারে না। এই ভালো এবং খারাপ দক্ষতার ক্ষেত্র গুলি বিভিন্ন অ্যাসপারগার ব্যক্তির ক্ষেত্রে ভিন্ন ভিন্ন হয়। এরা সাধারণতঃ অত্যন্ত অগোছালো হন এবং কাজকর্মে সাধারণতঃ নিপুণতার অভাব ও হাতের দক্ষতার অভাব দেখা যায়। অনেক ক্ষেত্রেই প্রেরক বা চেষ্টীয় দক্ষতা (motor skills) এর অভাব থাকে (যেরকমটা বাইসাইকেল চালানো কিংবা কিছু জিনিসের ভারসাম্য বজায় রেখে এক-জায়গা থেকে আর এক জায়গায় নিয়ে যাওয়ার জন্য প্রয়োজনীয়) যা শিশুকাল ব্যাপী হতে পারে থেকে শুরু করে সারা জীবনব্যাপী স্থায়ী হতে পারে। কোনও কোনও ক্ষেত্রে অ-নিপুণ চলাফেরা (clumsy movement) বাইরে থেকে দেখেও বোঝা যায়। পরিবেশ বা জীবনযাত্রার পদ্ধতি বা পড়াশোনার পদ্ধতির পরিবর্তন ঘটানো হলে অ্যাসপারগার ব্যক্তির প্রবল সমস্যা হয় সেই পরিবর্তনের সঙ্গে মানিয়ে নিতে, এবং অ্যাসপারগার আক্রান্ত শিক্ষার্থীর বিকাশও গভীরভাবে ক্ষতিগ্রস্ত হয়। অ্যাসপারগার ব্যক্তির তাৎক্ষণিক স্মৃতির (Working memory) প্রকট অভাব থাকতে পারে (আরও দেখুনঃ  Autism and working memory) ওয়ার্কিং মেমরির কয়েকটি  উদাহরণ হল কয়েকটি সংখ্যা বা শব্দ কে উলটো দিক থেকে বলা, দৈনন্দিন দোকান-বাজারের হিসেবপাতি, রাস্তার বিবরণ শুনে রাস্তা খুঁজে বের করা, রেলগাড়ির তালিকা থেকে সঠিক রেলগাড়ি খুঁজে বের করা, রেলগাড়ির ঘোষণাগুলির ভিতর থেকে সঠিক ঘোষণাটির ওপর মনোযোগ নিবেশ করা, অন্য বক্তার কথা একবার মাত্র শুনে পুরো বাক্য মনে রেখে একবারে তার অর্থ বুঝতে পারা ইত্যাদি। দৈনন্দিন সাধারণ জীবনযাত্রায় যেখানে এইজাতীয়  দক্ষতাগুলি দরকার সেখানে অ্যাসপারগার ব্যক্তিকে প্রবল দুর্ভোগের মধ্যে দিয়ে যেতে হতে পারে অথবা এই ধরনের কাজগুলি করা প্রায় অসম্ভব ও হতে পারে। এছাড়াও যেসব দৈনন্দিন কাজে কতগুলি ছোটো ছোটো কাজকে নির্দিষ্ট সময়ে সঠিক ক্রমানুসারে করতে হয় (অর্থাৎ (task switching) করতে হয়) সেই সব কাজে অ্যাসপারগার ব্যক্তির প্রবল অসুবিধা হতে পারে। অটিজম এর অন্যান্য প্রকারভেদ এর মতই অ্যাসপারগার ব্যক্তির, কর্মস্থলে সহকর্মীদের মুখ চিনতে   অসুবিধা হতে পারে। এছাড়াও দৈনন্দিন কাজের পরিকল্পনা বা সময়ের মধ্যে কাজ শেষ করার রুটিন তৈরিতেও সমস্যা থাকতে পারে।     । এছাড়াও একাধিক কাজ একসাথে করতে (multitasking) এবং দলবদ্ধ ভাবে কাজ (teamwork) করতে প্রবল অসুবিধার সম্মুখীন হতে পারে।
বিশেষ সামর্থ্য
থাম্ব|।552x552পিক্সেল|left| অ্যাসপারগারের সংলক্ষণবিশিষ্ট শিক্ষার্থী অতি অল্পসংখ্যক বিষয়ের প্রতি প্রবল আগ্রহী হতে পারে এবং একই ধরনের কাজ করে যেতে বারংবারপারে; যেমন চিত্রে দেখানো বালকটি কেবল আণবিক মডেল নিয়ে নাড়াচাড়া করে।
অ্যাসপারগারের সংলক্ষণ সমন্বিত ব্যক্তির কয়েকটি মাত্র নির্দিষ্ট বিষয়ে, কিংবা অনেকগুলি বিষয়ের কয়েকটিমাত্র অংশে অগাধ পাণ্ডিত্য থাকতে পারে এবং প্রবল তথ্য বিশ্লেষণ করার ক্ষমতা ও যুক্তিতর্ক করার দক্ষতা থাকতে পারে। অ্যাসপারগার ব্যক্তিরা সাধারণতঃ ছবিতে চিন্তা করে, এবং অনেক ক্ষেত্রেই ভালো ছবি আঁকে। অ্যাসপারগার ব্যক্তিরা সাধারণতঃ খুব সহজেই জটিল ত্রিমাত্রিক বস্তু কল্পনা ও নির্মাণ করতে পারে এবং বিভিন্ন দিক থেকে ঘুরিয়ে ঘুরিয়ে বস্তুটিকে কেমন দেখতে লাগবে তা সহজেই এঁকে দিতে পারে। অ্যাসপারগার ব্যক্তিরা সাধারণতঃ কোনও না কোনও বিন্যাস-অনুধাবণ বা নক্সা শনাক্তকরণের (pattern recognition) কাজে বিপুল দক্ষতা বহন করে, যদিও মুখ শনাক্তকরণ ও সামাজিক আচরণ অনুধাবণের মত দৈনন্দিন নক্সা শনাক্তকরণের (pattern recognition) কাজে এরা দুর্বল বা একেবারে অসমর্থ হয়।
কোন কোনও অ্যাসপারগার/ অন্য অটিজম ব্যক্তি গণিতের কোনও শাখায় বিশেষতঃ জ্যামিতি ও বীজগণিতে বিশেষ পারদর্শিতা দেখিয়ে থাকে। কোন কোনও  অ্যাসপারগার/ অন্য অটিজম ব্যক্তি  কিছু ক্ষেত্রে মনে মনে বিরাট অঙ্ক কসবার ক্ষমতা থাকে বা অগণিত জিনিসের সম্পর্কে অগণিত তথ্য মুহূর্তে মনে করবার ক্ষমতা থাকে বা বিরাট বড়ো একটা দৃশ্যকে মাত্র খানিকক্ষণ দেখে স্মৃতি থেকে হুবহু এঁকে ফেলার ক্ষমতা থাকে। এজাতীয় বিপুল দক্ষতা কে সাধারণভাবে Savant syndrome বলা হয়। তবে এই সমস্ত Savant দক্ষতা সব- অটিজম এর ক্ষেত্রে লক্ষ্য করা যায়না বা প্রকাশ পায়না। বরং অনেক অ্যাসপারগার ও অটিজম ব্যক্তি এইজাতীয় কাজকর্মে খুবই অসুবিধা বোধ করে। অ্যাসপারগার ব্যক্তিসমূহ প্রায়শই বিজ্ঞান-বিষয়ে উপলব্ধি করায় বিশেষ দক্ষ হয় এবং যান্ত্রিক (concrete) পদ্ধতিতে চিন্তা করে। তবে কোনও কোনও ক্ষেত্রে দর্শনশাস্ত্রের বিমূর্ত (abstract) চিন্তায় ও বিশেষ পারদর্শিতা দেখায়। আবার অধিকাংশ ক্ষেত্রে অ্যাসপারগার ব্যক্তির মনোনিবেশ ক্ষমতা ভালো হলেও  কোনও একটি বিষয়বস্তু তে নিমগ্ন (hyperfocussed) হয়ে পড়ে ও অপর একটি বিষয়ে প্রদত্ত কাজকর্মে মনোনিবেশ পরিবর্তন করতে অসুবিধ বোধ করে এবং প্রচুর সময় নেয় যতক্ষণ না আবার দ্বিতীয় বিষয়টিতে নিমগ্ন (hyperfocussed) হতে পারছে ততক্ষণ।